Alates 1996 aastast töötan keeltekoolis Sugesto täiskasvanute eesti keele koolitajana ning õpetajate metoodiliste koolituste juhendajana. Olen lõpetanud Tallinna Pedagoogilise Instituudi (praegu Tallinna Ülikool), Tartu Ülikooli eesti keele kui teise keele õpetaja erialal ja saanud Tartu Ülikoolist humanitaarteaduste magistri kraadi. Töötan ka Õismäe humanitaargümnaasiumis eesti keele õpetajana. Minu põhimõte on: “Mõtle oma tund iseendale huvitavaks, siis meeldib see ka õppijatele!“ Tänu mõistvatele kolleegidele ja andekatele kursuslastele on mul suur õnn kanda 2012. aasta vabariigi aasta õpetaja laureaadi tiitlit.